CELEX: 32012D0255
Language: mt
Date: 2012-05-14 00:00:00
Title: Deċiżjoni tal-Kunsill 2012/255/PESK tal- 14 ta' Mejju 2012 li temenda d-Deċiżjoni 2011/427/PESK li testendi l-mandat tar-Rappreżentant Speċjali tal-Unjoni Ewropea fl-Afganistan

15.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 126/8
            
         DEĊIŻJONI TAL-KUNSILL 2012/255/PESK
   tal-14 ta' Mejju 2012
   li temenda d-Deċiżjoni 2011/427/PESK li testendi l-mandat tar-Rappreżentant Speċjali tal-Unjoni Ewropea fl-Afganistan
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u, b’mod partikolari, l-Artikoli 28, 31(2) u 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:
   
               (1)
            
            
               Fit-22 ta’ Marzu 2010, il-Kunsill adotta d-Deċiżjoni 2010/168/PESK (1) li taħtar lis-Sur Vygaudas USACKAS bħala r-Rappreżentant Speċjali tal-Unjoni Ewropea (‘RSUE’) fl-Afganistan.
            
         
               (2)
            
            
               Fit-18 ta' Lulju 2011, il-Kunsill adotta d-Deċiżjoni 2011/427/PESK (2) li testendi l-mandat tar-RSUE sat-30 ta' Ġunju 2012. L-ammont ta' referenza finanzjarja previst biex tkun koperta n-nefqa relatata mal-mandat tar-RSUE sa dik id-data ġie stabbilit għal EUR 3 560 000. L-ammont ta' referenza finanzjarja għandu jiżdied sabiex jippermetti għall-ħtiġijiet operattivi addizzjonali tar-RSUE.
            
         
               (3)
            
            
               Id-Deċiżjoni 2011/427/PESK għandha tiġi emendata kif meħtieġ,
            
         ADOTTA DIN ID-DEĊIŻJONI:
   Artikolu 1
   L-Artikolu 5(1) tad-Deċiżjoni 2011/427/PESK għandu jiġi sostitwit b’dan li ġej:
   
      “1.   L-ammont ta’ referenza finanzjarja maħsub sabiex ikopri n-nefqa relatata mal-mandat tar-RSUE fil-perijodu mill-1 ta’ Settembru 2011 sat-30 ta’ Ġunju 2012 għandu jkun ta’ EUR 3 860 000.”.
   
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmul fi Brussell, l-14 ta’ Mejju 2012.
      
         
            Għall-Kunsill
         
         
            Il-President
         
         C. ASHTON
      
   
   
      (1)  ĠU L 75, 23.3.2010, p. 22.
   
      (2)  ĠU L 188, 19.7.2011, p. 34.